CELEX: 32020D1333
Language: sk
Date: 2020-09-15 00:00:00
Title: Rozhodnutie Európskej centrálnej banky (EÚ) 2020/1333 z 15. septembra 2020 o vymenovaní vedúcich pracovných útvarov na prijímanie delegovaných rozhodnutí o vlastných zdrojoch, ktorým sa zrušuje rozhodnutie (EÚ) 2018/547 (ECB/2020/41)

25.9.2020   
               
               
                  SK
               
               
                  Úradný vestník Európskej únie
               
               
                  L 312/38
               
            
         ROZHODNUTIE EURÓPSKEJ CENTRÁLNEJ BANKY (EÚ) 2020/1333
         z 15. septembra 2020
         o vymenovaní vedúcich pracovných útvarov na prijímanie delegovaných rozhodnutí o vlastných zdrojoch, ktorým sa zrušuje rozhodnutie (EÚ) 2018/547 (ECB/2020/41)
         VÝKONNÁ RADA EURÓPSKEJ CENTRÁLNEJ BANKY,
         so zreteľom na Zmluvu o fungovaní Európskej únie,
         so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 11.6,
         so zreteľom na rozhodnutie Európskej centrálnej banky (EÚ) 2017/933 zo 16. novembra 2016 o všeobecnom rámci pre delegovanie rozhodovacích právomocí vo vzťahu k právnym nástrojom v oblasti dohľadu (ECB/2016/40) (1), a najmä na jeho články 4 a 5,
         so zreteľom na rozhodnutie Európskej centrálnej banky (EÚ) 2018/546 z 15. marca 2018 o delegovaní právomocí prijímať rozhodnutia o vlastných zdrojoch (ECB/2018/10) (2), a najmä na jeho článok 2,
         keďže:
         
                     (1)
                  
                  
                     Vzhľadom na skutočnosť, že Európska centrálna banka (ECB) bude prijímať značný počet rozhodnutí v súvislosti s plnením jej úloh v oblasti dohľadu, bol vytvorený postup pre prijímanie osobitných delegovaných rozhodnutí.
                  
               
                     (2)
                  
                  
                     Rozhodnutie o delegovaní právomocí nadobúda účinnosť prijatím rozhodnutia Výkonnej rady o vymenovaní jedného alebo viacerých vedúcich pracovných útvarov na prijímanie rozhodnutí na základe uvedeného rozhodnutia o delegovaní právomocí.
                  
               
                     (3)
                  
                  
                     Výkonná rada by mala pri vymenovaní vedúcich pracovných útvarov zohľadniť dôležitosť rozhodnutia o delegovaní právomocí a počet adresátov, ktorým je potrebné poslať delegované rozhodnutia.
                  
               
                     (4)
                  
                  
                     V rozhodnutí Európskej centrálnej banky (EÚ) 2018/547 (ECB/2018/11) (3) sa stanovujú vedúci pracovných útvarov na prijímanie delegovaných rozhodnutí podľa článku 2 rozhodnutia (EÚ) 2018/546 (ECB/2018/10).
                  
               
                     (5)
                  
                  
                     Článok 10.1 rozhodnutia ECB/2004/2 (4) stanovuje, že Výkonná rada rozhoduje o počte, názve a oblastiach pôsobnosti jednotlivých pracovných útvarov ECB.
                  
               
                     (6)
                  
                  
                     V rámci bankového dohľadu ECB sa 1. októbra 2020 uskutočnia organizačné zmeny vrátane vytvorenia dvoch nových odborných útvarov, prerozdelenia úloh a premenovania odborných útvarov. V dôsledku toho už rozhodnutie (EÚ) 2018/547 (ECB/2018/11) nebude zodpovedať organizačnej štruktúre bankového dohľadu ECB.
                  
               
                     (7)
                  
                  
                     V súvislosti s vedúcimi pracovných útvarov, na ktorých by sa mala delegovať právomoc prijímať rozhodnutia o vlastných zdrojoch, sa uskutočnila konzultácia s predsedom Rady pre dohľad.
                  
               
                     (8)
                  
                  
                     Rozhodnutie (EÚ) 2018/547 (ECB/2018/11) by sa preto malo zrušiť,
                  
               PRIJALA TOTO ROZHODNUTIE:
         
            Článok 1
            Delegované rozhodnutia o vlastných zdrojoch
            Delegované rozhodnutia podľa článku 2 rozhodnutia (EÚ) 2018/546 (ECB/2018/10) prijíma jeden z týchto vedúcich pracovných útvarov:
            
                        a)
                     
                     
                        generálny riaditeľ alebo zástupca generálneho riaditeľa generálneho riaditeľstva pre systémové a medzinárodné banky, ak dohľad nad príslušným dohliadaným subjektom alebo skupinou vykonáva generálne riaditeľstvo pre systémové a medzinárodné banky;
                     
                  
                        b)
                     
                     
                        generálny riaditeľ alebo zástupca generálneho riaditeľa generálneho riaditeľstva pre univerzálne a diverzifikované inštitúcie, ak dohľad nad príslušným dohliadaným subjektom alebo skupinou vykonáva generálne riaditeľstvo pre univerzálne a diverzifikované inštitúcie;
                     
                  
                        c)
                     
                     
                        generálny riaditeľ alebo zástupca generálneho riaditeľa generálneho riaditeľstva pre špecializované inštitúcie a menej významné inštitúcie, ak dohľad nad príslušným dohliadaným subjektom alebo skupinou vykonáva generálne riaditeľstvo pre špecializované inštitúcie a menej významné inštitúcie.
                     
                  
         
            Článok 2
            Zrušenie a nadobudnutie účinnosti
            
               1.   Rozhodnutie (EÚ) 2018/547 (ECB/2018/11) sa zrušuje.
            
            
               2.   Toto rozhodnutie nadobúda účinnosť 1. októbra 2020.
            
         
         
            Vo Frankfurte nad Mohanom 15. septembra 2020
            
               
                  Prezidentka ECB
               
               Christine LAGARDE
            
         
         
            (1)  Ú. v. EÚ L 141, 1.6.2017, s. 14.
         
            (2)  Ú. v. EÚ L 90, 6.4.2018, s. 105.
         
            (3)  Rozhodnutie Európskej centrálnej banky (EÚ) 2018/547 z 27. marca 2018 o vymenovaní vedúcich pracovných útvarov na prijímanie delegovaných rozhodnutí o vlastných zdrojoch (ECB/2018/11) (Ú. v. EÚ L 90, 6.4.2018, s. 110)
         
            (4)  Rozhodnutie ECB/2004/2 z 19. februára 2004, ktorým sa prijíma rokovací poriadok Európskej centrálnej banky (Ú. v. EÚ L 80, 18.3.2004, s. 33).